**REFERAT – KOMITEMØTE 13. FEBRUAR 2018**

**Møtested:** Øvre Dahls vei 8, hos Anne-Lise Rian

**Tilstede:** Anne-Lise Rian, Stein Tore Paulsen, Finn Arild Skøien, Bjørn Geirr Harsson, Jan Helge Østlund, Ragnvald Lien.

**Forfall:** Steen Blach Sørensen, Øivin Fjeldstad.

**Referent:** Ragnvald Lien

**Møtereferat sendes** (efter godkjent av komitemedlemmene):

* De øvrig tre komitelederne
* Presidenten
* Webmaster Harald Bjørgo
* Programansvarlig Ragnar Nøklebye

1. **Møtereferent**

Bjørn Knoph har i noen år gjort en stor innsats med å skrive referat fra klubbmøtene, men nå er tiden inne for å finne en annen løsning. Iflg retningslinjene er det komiteen for klubbtjenester som er ansvarlig for referater/ukebrev, men den komiteen er klart mest belastet. Presidenten ønsker innspill på hvordan vi best kan løse dette. Noen alternativer:

- klubbtjenesten har ansvaret som i dag, og finner fast referent eller fordeler oppgaven mellom medlemmene

- en annen komité har ansvar et helt år

- går på rundgang mellom komiteene, f. eks. hver komité har ansvar for ett kvartal hvert rotaryår

- noen melder seg frivillig til å ta over etter Bjørn Knoph

**Vedtak i Internasjonal komite:   
Styret bør finne noen personer som er villig til å skrive referat etter en mal. Dermed kan oppgaven gå på rundgang, og en sikrer referatføring også ved noen av personenes fravær.**

1. **Medlemsrekruttering**

Komiteen for medlemsrekruttering skal ha nytt møte etter ordinært møte 13.mars. Har det dukket opp nye potensielle siden sist?

**Vedtak i Internasjonal komite:   
Vår komite har ikke ytterligere forslag til nye medlemmer.**

**3. Innspill til møteprogram**

1) Jan Erik Larsen: Humanitært arbeid i Zambia/Uganda/Kenya?   
 Alternativt: Hva arbeider venner av Ringerike sykehus med?  
 Ansvar: Anne-Lise Rian

2) Helge Medhus: Internasjonal terrortrussel i norsk perspektiv.   
 Ansvar: Steen Blach Sørensen

3) Nils Wærstad: Handlingens menn. Ansvar Stein Tore Paulsen

4) Bedriftsbesøk: Spencon Rail på Hensmoen. Ansvar Stein Tore   
 Paulsen

Til rekrutteringsmøtet i 4. kvartal (sannsynligvis i april?) må vi ha et tema/foredrag som kan fenge mange. Vi foreslår at Jan Helge Østlunds foredrag «Øya» flyttes til april og at vi tar bedriftsbesøk på Spencon Rail 13. mars.

**4. Eventuelt**

**Oppfølging av komiteens prosjektforslag**

Anne-Lise har vært i kontakt med Røde kors, Voksenopplæringen og Frivilligsentralen med tanke på et prosjekt hvor Hønefoss-Øst Rotary-klubb kan gjøre en innsats relatert til innvandrerkvinner. I regi av Frivilligsentralen arrangeres det samling hver torsdag morgen hvor innvandrerkvinner møtes for samtaler. Fire ganger i året arrangerer Røde kors norsk frokost for disse innvandrerkvinnene.

**Konklusjon fra komiteens møte 07.11.2017:**

Anne-Lise møter på et torsdagsmøte for å få nærmere informasjon om hvordan vi kan bidra økonomisk og kanskje med personer fra klubben i regi av Hønefoss-Øst Rotary-klubb. Efter møtet gir hun mer detaljert tilbakemelding om et mulig opplegg for klubben til å engasjere seg i et prosjekt som har internasjonal karakter, mens vi altså gjør noe lokalt.

**Anne-Lise og Bjørn Geirr informerte**: Kvinnegruppen på frivilligsentralen treffes hver torsdag kl. 13. Medlemmene bor fast i Norge og får trening i norsk og i det å bo i Norge. Språkpraksis helst på en arbeidsplass. Skolekjøkken med norsk mat, Nasjonalmuseet, Munchmuseet og Ringkollen er blant aktivitetene. Saken er forhåndsbehandlet i HØR-styret, men styret ber om noe mer håndfast informasjon når det gjelder program. Karin Strømmen forbereder en beskrivelse av prosjektet med kostnadskalkulering.

**Vedtak: Komiteen tok informasjonen til orientering.**

* Møtet i april holdes hos Stein Tore Paulsen Klekkenveien 80.